Heilbrigðisstarfsfólk á vettvangi nær frekar að koma í veg fyrir barnadauða af völdum lungnabólgu Ný rannsókn Barnaheilla – Save the Children sem birt er í læknatímaritinu The Lancet í dag , sýnir að heilbrigðisstarfsfólk sem starfar á vettvangi nær betri árangri í að koma í veg fyrir barnadauða af völdum lungnabólgu heldur en þegar börnum er vísað til heilbrigðisstofnana . Ljósmynd : Barnaheill - Save the ChildrenNý rannsókn Barnaheilla – Save the Children sem birt er í læknatímaritinu The Lancet í dag , sýnir að heilbrigðisstarfsfólk sem starfar á vettvangi nær betri árangri í að koma í veg fyrir barnadauða af völdum lungnabólgu heldur en þegar börnum er vísað til heilbrigðisstofnana . Viðmiðunarreglur Alþjóða heilbrigðisstofnunarinnar ( WHO ) miðast í dag við að síðari leiðin sé farin . Alþjóðlegur dagur lungnabólgunnar er 12. nóvember . Í rannsókninni kemur skýrt fram að meðferð , sem veitt er á vettvangi , getur dregið mjög úr barnadauða af völdum lungnabólgu en hún er efst á lista yfir þá sjúkdóma sem draga börn til dauða í heiminum . Þannig voru börn , sem voru illa haldin af skæðri lungnabólgu og fengu meðferð heima við af hendi „ Lady Health Workers “ í Pakistan , líklegri til að ná bata en börn sem vísað var til heilbrigðisstofnana . Rannsókn Barnaheilla – Save the Children er kostuð af USAID og unnin í samstarfi við Alþjóða heilbrigðisstofnuninni ( WHO ) . Í þessari fyrstu nákvæmu tölfræðirannsókn sinnar tegundar , kemur fram að 91% barna náðu bata , sem þjáðust af alvarlegri lungnabólgu og fengu hjálp frá heilbrigðisstarfsfólki á vettvangi , á meðan að 82% þeirra barna , sem hlutu þá meðferð sem Alþjóðaheilbrigðisstofnunin mælir með í dag , náðu sér . Sú meðferð felst í einum skammti af sýklalyfjum en barninu er síðan vísað á næstu heilbrigðisstofnun . Niðurstöður rannsóknarinnar eru birtar daginn fyrir alþjóðlegan dag lungnabólgunnar , þar sem kastljósinu er beint að þessari helstu dánarorsök barna í heiminum . U.þ.b. 1,4 milljónir barna undir fimm ára aldri deyja úr lungnabólgu , nær öll þeirra búa í þróunarríkjum . „ Við vitum að það er hægt að veita skjóta og árangursríka meðferð við lungnabólgu með sýklalyfjum á viðráðanlegu verði . Samt er lungnabólga enn í fyrsta sæti yfir það sem dregur börn til dauða í heiminum , “ segir Patrick Watt , framkvæmdastjóri alþjóðaverkefna Barnaheilla – Save the Children . „ Niðurstöður rannsóknarinnar sýna að það er hentug leið , til að bjarga barnslífum , að heilbrigð